78. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ2/4730 της 7/17 Μαρτ. 1983 (ΦΕΚ Β΄ 114) Ενοποίηση επετηρίδων διοριστέων εκπαιδευτικών. Έχοντας υπόψη τις διατάξεις του άρθρ. 31 παρ. 2 του Νομ. 1304/1982 «για την επιστημονική - παιδαγωγική καθοδήγηση και τη διοίκηση στη Γενική και τη Μέση Τεχνική-Επαγγελματική Εκπαίδευση και άλλες διατάξεις», αποφασίζουμε: Καθορίζουμε τη διαδικασία και τον τρόπο ενοποίησης των επετηρίδων διοριστέων εκπαιδευτικών λειτουργών των κλάδων: 3 (πτυχιούχων Φυσικομαθηματικών Ανωτάτων Σχολών), 4 (πτυχιούχων Θεολόγων, Φιλολόγων, Αγγλικής και Γαλλικής γλώσσας) και 6 (πτυχιούχων Φυσικής Αγωγής) του άρθρ. 13 του Νομ. 576/1977 με τους κλάδους Α1 Θεολόγων, Α2 Φιλολόγων, Α3 Μαθηματικών, Α4 Φυσικών, Α5 Γαλλικής γλώσσας, Α6 Αγγλικής γλώσσας και Α9 Φυσικής Αγωγής του άρθρ. 34 του Νομ. 309/1976, ως εξής: 1.Οι έχοντες τα προσόντα διορισμού σε θέσεις των παραπάνω κλάδων και επιθυμούντες να διορισθούν  σε δημόσια  σχολεία της Μέσης (Μετά τη σελ. 116,30) Σελ. 116,301 Τεύχος Ε72-Σελ. 99 Γενικές Διατάξεις 32.Β.α.76-78 Γενικής ή Τεχνικής-Επαγγελματικής Εκπαίδευσης υποβάλλουν τα προβλεπόμενα από τις κείμενες διατάξεις δικαιολογητικά διορισμού στη Διεύθυνση ή το Γραφείο Μέσης Γενικής Εκπαίδευσης του τόπου της κατοικίας τους. 2.Οι προϊστάμενοι των Διευθύνσεων ή Γραφείων ελέγχουν τη νομιμότητα και την πληρότητα των δικαιολογητικών και αποστέλλουν αυτά στη Διεύθυνση Μέσης Γενικής Εκπαίδευσης του Υπουργείου Εθνικής Παιδείας και Θρησκευμάτων. 3.Οι υποψήφιοι για διορισμό δηλώνουν στην αίτησή τους ότι επιθυμούν να διορισθούν σε σχολεία μόνο της Μέσης Γενικής Εκπαίδευσης ή μόνο της Μέσης Τεχνικής-Επαγγελματικής Εκπαίδευσης ή σε σχολεία και των δύο κατευθύνσεων με σειρά προτίμησης. Η δήλωση αυτή δεν μπορεί να ανακληθεί ή τροποποιηθεί παρά μόνο με την υποβολή νέας αίτησης διορισμού, από την ημερομηνία υποβολής της οποίας καθορίζεται νέα σειρά διορισμού τους. 4.Η υποβολή νέας αίτησης διορισμού λογίζεται ως ανάκληση της προηγούμενης. Η Υπηρεσία υποχρεώνεται στην περίπτωση αυτή να επιστρέψει τα δικαιολογητικά της προηγούμενης αίτησης διορισμού στον υποψήφιο. 5.Η Διεύθυνση Προσωπικού Μέσης Γενικής Εκπαίδευσης παραδίδει στη Διεύθυνση Προσωπικού Μέσης Τεχνικής-Επαγγελματικής Εκπαίδευσης κατά το χρόνο των διορισμών αιτήσεις υποψηφίων για διορισμό και στα σχολεία αυτής, ισαρίθμων προς τις κενές θέσεις που πρόκειται να πληρωθούν και κατά σειρά προτεραιότητας, προκειμένου να εκδοθεί η προβλεπόμενη υπουργική απόφαση διορισμού και τοποθέτησής τους. 6.Οι μέχρι τη δημοσίευση της παρούσας υποβάλοντες αίτηση διορισμού μόνο σε σχολεία της Μέσης Γενικής Εκπαίδευσης ή μόνο σε σχολεία της Μέσης Τεχνικής-Επαγγελματικής Εκπαίδευσης καλούνται να δηλώσουν εγγράφως μέσα σε ένα μήνα από τη δημοσίευση της παρούσας και την ανακοίνωσή της από τα μαζικά μέσα ενημέρωσης εάν επιθυμούν διορισμό και στα σχολεία της άλλης κατεύθυνσης. Στην περίπτωση που δεν υποβληθεί δήλωση μέσα στην προθεσμία αυτή λογίζεται ότι ο ενδιαφερόμενος δεν επιθυμεί διορισμό και στα σχολεία της άλλης κατεύθυνσης. 7.Στις περιπτώσεις που έχουν υποβληθεί αιτήσεις διορισμού μέχρι σήμερα στις δύο κατευθύνσεις σε δύο διαφορετικές ημερομηνίες λαμβάνεται υπόψη κατά την ενοποίηση των επετηρίδων η προγενέστερη ημερομηνία. 8.Η Διεύθυνση Προσωπικού Τεχνικής - Επαγγελματικής Εκπαίδευσης εντός δέκα ημερών από τη δημοσίευση της παρούσας να παραδώσει στη Διεύθυνση Μέσης Γενικής Εκπαίδευσης τις εκκρεμείς αιτήσεις διορισμού των παραπάνω κλάδων στα  Σελ. 116,302 Τεύχος Ε72-Σελ. 100 σχολεία Τεχνικής-Επαγγελματικής Εκπαίδευσης προκειμένου να συνταχθεί η ενιαία επετηρίδα διοριστέων κατά τις διατάξεις της παρούσας. 9.Κατά την ενοποίηση των επετηρίδων διοριστέων εφαρμόζονται και οι διατάξεις των αρθρ. 15 και 16 του Νομ. 1286/1982 που ρυθμίζουν τη σειρά διορισμού των στρατευθέντων κατά τη φοίτησή τους και των υποτρόφων. 10.Ορίζουμε ότι οι μέχρι της δημοσίευσης της παρούσας στην Εφημερίδα της Κυβέρνησης διορισθέντες εκπαιδευτικοί των ειδικοτήτων Θεολόγων, Φιλολόγων, Μαθηματικών, Φυσικών, Αγγλικών, Γαλλικών και Φυσικής Αγωγής είτε σε σχολεία της Γενικής είτε σε σχολεία της Τεχνικής-Επαγγελ-ματικής Εκπαίδευσης διαγράφονται από την επετηρίδα διοριστέων της άλλης κατεύθυνσης εφόσον ανέλαβαν ή αναλάβουν υπηρεσία στις θέσεις που διορίστηκαν. Εξαιρούνται από τη διαγραφή αυτή όσοι από αυτούς παραιτηθούν μέχρι 15 Απρ. 1983. 